נתן גשטטנר

הרב נתן גשטטנר (בכתיב יידי: געשטעטנער; כ"ח באדר א' תרצ"ב, 6 במרץ 1932 – י"ד בכסלו תשע"א, 21 בנובמבר 2010) היה רב, דיין ופוסק הלכה, ראש ישיבת פנים מאירות בבני ברק ומחבר פורה של ספרים בהלכה, בתלמוד ובאגדה.

תולדותיו
נולד בעיירה גיור (ראאב) שבהונגריה לעמרם גשטטנר, מצאצאי החתם סופר והרב מאיר איזנשטט בעל פנים מאירות. בשנת תרצ"ג (1933) עברה משפחתו לנייפעסט. באלול ת"ש (1940) בגיל שמונה וחצי החל ללמוד בישיבתו של רבי בנימין ברגר בעיר. באלול תש"ב הלך ללמוד בישיבתו של רבי יוסף גרינוולד בפאפא, שם למד עד תחילת תש"ד. לאחר השואה, שבה איבד את הוריו, למד בישיבתו של רבי משה ניישלאס בעיירה סרדהלי. בשנת תש"ז (1947) למד בישיבת מתיבתא בלונדון. לאחר מכן למד שנתיים באנטוורפן אצל רבו האדמו"ר מפאפא.

בשלהי שנת תש"ט (1949) עלה לישראל. למד כשנה וחצי בישיבת בעלזא בירושלים. נישא לאטל, בתו של הרב מאיר חיים אונגר, רבה של לקנבך. במשך מספר שנים היה ר"מ בישיבת ערלוי בירושלים.

באלול תשכ"ה (1965) התמנה כרב שיכון אגודת ישראל בבני ברק. במרכז השכונה ייסד את ישיבת "פנים מאירות" (על שם זקנו) ועמד בראשה. במשך עשרות שנים כיהן כחבר הבד"ץ של הרב שמואל וואזנר.

פרסם ספרים תורניים רבים, בראשם "להורות נתן" בהלכה ו"נתן פריו" על מסכתות התלמוד. הוציא כמה מספרי אבות משפחתו בתוספת ביאורים וחידושים.

משפחתו
נישא לאטל, בתו של הרב מאיר חיים אונגר, אב"ד לאקנבך.
 בנו הרב עמרם יעקב, ירש את מקומו כרב שיכון אגודת ישראל
בנו הרב יהודה, ראש כולל פנים מאירות
 בנו הרב שלמה, מו"צ בעדה החרדית וחתן רבי נפתלי הלברשטאם מטשאקאווא. הוכתר לאדמו"ר מטשאקאווא לאחר פטירת חמיו.
 בנו חיים, נשיא מוסדות פנים מאירות להורות נתן וחבר מערכת "המודיע"
 חתנו הרב חיים יוסף בידרמן רב חסידי לעלוב בבני ברק, בן האדמו"ר רבי אלתר אלעזר מנחם מלעלוב
 חתנו הרב יחיאל וידר, מחבר ספר "בצדק ובמשפט" על חו"מ

ספריו

מכון "להורות נתן" מוציא מדי שבוע עלון בשם בנתיבות רבינו ובו דברי תורתו על פרשת השבוע.

ספרים של קרוביו שההדיר והוציא לאור
 מאור התורה - חידושי אגדה ומוסר על סדר פרשיות התורה מאת הרב מאיר חיים אונגר (חותנו)
 דרוש וחדוש - מאת רבי עקיבא איגר, בצירוף הערות והארות
 ספר פסקים ותקנות - מאת רבי עקיבא איגר
 תשובות רבי עקיבא איגר מכתב יד, ירושלים תשכ"ה
 חידושי חתם סופר - על מסכת ראש השנה, מכתב יד ומליקוטים, בתוספת הערות ומראי מקומות, ירושלים תשכ"ח

קישורים חיצוניים
 כתב יחוסו, בתוך ספרו "דברי בן עמרם", באתר היברובוקס
 תולדות משפחתו, באתר "תולדות"
 

עולים לאחר קום המדינה: 1948–1950
ראשי ישיבה חסידים בישראל
בני ברק: רבני שכונות
רבנים חסידים ישראלים
גיור (עיר): אישים
משפחת סופר
מחברי ספרי שו"ת ישראלים
דיינים ישראלים
אבות בתי דין
ישראלים שנולדו ב-1932
ישראלים שנפטרו ב-2010
אישים הקבורים בבית הקברות ויז'ניץ